  Майя Бывальцева Толсуре Дэри ёрос эмъяськонниын выль эм тӥрлык ужаны кутскоз. «Модернизация первичного звена здравоохранения» программая флюорограф но цифровой рентген-аппарат вуиз. Со сярысь Удмуртиысь тазалыкез утёнъя министерстволэн пресс-службаез ивортӥз. Нимысьтыз выль техника улэ поликлиникаын но эмъюртлэн ёзэтаз висъетъёсты тупатъязы. Рентген-аппарат эмъюртмылэн Ижкарысь Ленин ёросысь ёзэтаз пуктэмын луоз. Со татын эмъяськись муртъёслы эскеронъёсты ӝоггес ортчыны луонлык сётоз. Флюорограф Дэриын поликлиникаын эскерон сямен ужа ни Елена Наговицына, Дэри ёрос эмъяськонниысь валтӥсь эмчиОзьы ик тазалыкез утён удысэз выльдонъя программа улсын Дэри ёросысь Ягулын но Хохрякиын амбулаториос пукто. Соос висисьёсты вуоно арын кутыны кутскозы ни. 2021-тӥ арын «Модернизация первичного звена здравоохранения» программая Удмуртие 48 огмет эм тӥрлык вуоз – маммографъёс, флюорографъёс, рентгеноаппаратъёс. Тодэ вайытом, 2021-тӥ арын 10 толэзь ӵоже Удмуртиын интыысь интые ветлӥсь эм огъетъёсын 42 сюрслэсь трос адями эскериськиз. Тегъёс: Тазалык Удмуртия Дэри тазалыкезутён  